**Стратегия за водено от общностите местно развитие на територията на Местна инициативна група „Ябланица-Правец“ до 2027 г.**

Днес, 02.11.2023 г., в изпълнение на чл.8, ал.4 от Наредбата за условията и реда за извършване на екологична оценка (Наредбата за ЕО), във връзка с постъпило в Министерство на околната среда и водите (МОСВ) уведомление по чл.8, ал. 1 от Наредбата за ЕО за Стратегия за водено от общностите местно развитие на Местна инициативна група „Ябланица-Правец“ до 2027 г., с възложител Сдружение с нестопанска цел „Местна инициативна група Ябланица-Правец до 2027 г.“, Министерството на околната среда и водите (МОСВ) информира за следното:

**І. По отношение на изискванията на глава VІ на Закона за опазване на околната среда (ЗООС):**

Съгласно представената информация Стратегията за водено от общностите местно развитие (ВОМР) на територията на Местна инициативна група (МИГ) „Ябланица-Правец“ е изготвена на основание Регламент (ЕС) № 2021/1060, Регламент (ЕС) № 2021/2115, Стратегически план за развитие на земеделието и селските райони (СПРЗСР) и в изпълнение на проект по процедура BG06RDNP001-19.610 „Процедура чрез подбор на проектни предложения по Подмярка 19.1 „Помощ за подготвителни дейности“ на мярка 19 „Водено от общностите местно развитие“ от Програмата за развитие на селските райони за периода 2014 - 2020 г.

Стратегията включва териториите на община Ябланица и община Правец и има за цел да допринесе за преодоляването на местните нужди и проблеми на населението в обхванатата в състава на МИГ територия и да удовлетвори техните потребности и потенциал за развитие. Съгласно представената информация основната цел на стратегията за Водено от общностите местно развитие е: „Територията на местна инициативна група Ябланица-Правец – привлекателно място за живот, бизнес, осигуряваща равни възможности за всички“.

Стратегическите цели са следните:

- Цел 1: Подкрепа за развитие на местната икономика;

- Цел 2: Създаване на равни възможности за изява на всички жители;

- Цел 3: Подкрепа за развитие на инфраструктурата и физическата среда

За изпълнение на целите в стратегията са включени и редица мерки.

Органът, одобряващ Стратегията е Общото събрание на Сдружение МИГ „Ябланица-Правец“.

Стратегията засяга области в обхвата на чл. 85, ал.1 от ЗООС и очертава рамка на бъдещо развитие на инвестиционни предложения по Приложение № 2 на ЗООС и съгласно чл.2, ал.2, т. 1 от Наредбата за ЕО подлежи на процедура по преценяване на необходимостта от извършване на екологична оценка.

Предвид това, че Стратегията попада на територията на две Регионални инспекции по околна среда и води (РИОСВ - София и РИОСВ - Плевен), на основание чл. 10, ал. 2, т. 4 от ЗООС, компетентен орган по процедурата по екологична оценка е министърът на околната среда и водите.

**IІ. По отношение на изискванията на чл. 31 от ЗБР:**

Предвид разпоредбата на чл. 31, ал.1 от ЗБР и чл. 2, ал. 1, т. 1 от Наредбата за ОС Стратегията за ВОМР на МИГ „Ябланица-Правец“ подлежи и на процедура по оценка за съвместимостта му с предмета и целите на опазване на горецитираните защитени зони, като процедурата по ОС се извършва чрез процедурата по ЕО, съгласно чл. 31, ал. 4 от ЗБР.

Територията на МИГ „Ябланица-Правец“ обхваща административните граници на общините Ябланица и Правец.

На територията на двете общини изцяло или частично попадат следните категории защитени територии по смисъла на Закона за защитените територии (ЗЗТ) и защитени зони (ЗЗ) по смисъла на Закона за биологичното разнообразие (ЗБР):

- Защитена местност „Драгоица“ - обявена за историческо място със Заповед № 2122/21.01.1964 г. на КГГП (обн., ДВ, бр.6/1964 г.) и прекатегоризирана в защитена местност със Заповед № РД-724/10.06.2003 г. на МОСВ (обн., ДВ, бр.60/2003 г.);

- Защитена местност „Висока Могила” - обявена за буферна зона на поддържан резерват „Училищна гора” със Заповед № 730/30.07.1986г на КОПС при МС (обн., ДВ, бр.77/1980 г.). Прекатегоризирана в защитена местност със Заповед № РД-504/12.07.2007 г. на МОСВ (обн., ДВ, бр.72/4.09.2007 г.);

- Природна забележителност „Пещерата Съева дупка” – обявен със Заповед № 2810/ 10.10.1962 г. на ГУГ (обн., ДВ, бр.56/1963 г.);

- Природна забележителност „Скално образувание Котлите” - обявена със Заповед № 1187/19.04.1976 г. на МГОПС (обн., ДВ, бр.44/1976 г.);

- Природна забележителност „Карстов извор „Златна панега” – обявен със Заповед № 3384/08.12.1966 г. на МГГП обн., (ДВ, бр.19/1967 г.).

- Защитена зона BG0001014 „Карлуково“ за опазване на природните местообитания и на дивата флора и фауна, обявена със Заповед № РД-329/31.03.2021г. на министъра на околната среда и водите (обн., ДВ, бр. 53/25.06.2021 г.);

- Защитена зона BG0001036 „Български извор“ за опазване на природните местообитания и на дивата флора и фауна, обявена със Заповед № РД-306/31.03.2021г. на министъра на околната среда и водите (обн., ДВ, бр. 49/11.06.2021 г.);

- Защитена зона BG0000374 „Бебреш“ за опазване на природните местообитания и на дивата флора и фауна, обявена със Заповед № РД-1048/17.12.2020 г. на министъра на околната среда и водите (обн., ДВ, бр. 21/12.03.2021 г.);

- Защитена зона BG0002109 „Васильовска планина“ за опазване на дивите птици, обявена със Заповед № РД-529/26.05.2010 г. на министъра на околната среда и водите (обн., ДВ, бр. 48/25.06.2010 г.).

Предвид обстоятелството, че Стратегията касае всички гореописани защитени територии и защитени зони, извършената проверка за допустимост по смисъла на чл. 37, ал. 2 от Наредбата за ОС показа, че същата **е допустима** при условие, че произтичащите от нея планове, програми, проекти и инвестиционни предложения се съобразяват с режимите на защитените територии, определени със ЗЗТ и заповедите за обявяването им, както и с режимите на защитените зони, определени със заповедите за обявяването им.

След преглед на представената информация, на основание чл. 37, ал. 3 от Наредбата за ОС и въз основа на критериите по чл. 16 от нея, е извършена преценка за вероятната степен на отрицателно въздействие, според която проектът на Стратегия за водено от общностите местно развитие (ВОМР) на „Местна инициативна група (МИГ) Ябланица-Правец“ до 2027 г. **няма вероятност** да окаже значително отрицателно въздействие върху природни местообитания, популации и местообитания на видове, предмет на опазване в защитените зони от мрежата Натура 2000

Във връзка с внесеното искане за преценяване на необходимостта от извършване на ЕО, заведено с вх. № ЕО-22/17.10.2023 г. на МОСВ, информираме, че след провеждане на необходимите консултации, компетентният орган по околна среда ще се произнесе с решение по реда на глава шеста, раздел II (EO) на ЗООС и ЗБР.

/отговорено от МОСВ на 01.11.2023 г./